JY LEES NOU Maak jou kind boelie-bestand
'n Geboelie by skole neem wêreldwyd toe. As jou kind byname soos Kerriekop, Vettie of Spykerbeentjies het en by die skool gekarnuffel word, hoe help jy hom of haar?
Die artikel het oorspronklik in 2011 verskyn:
Haar gr.7-seun loop nou al maande lank onder 'n groep boelies by die skool deur oor sy welige rooi krulhare en sproete. In Brittanje staan dié soort optrede teenoor rooikoppe as gingerism bekend.
'n Geboelie in die kinderjare kan 'n lae selfbeeld, onttrekking en aggressiewe gedrag as volwassene
uitlok. As daar nie werk van gemaak word nie, kan dit in ekstreme gevalle die oorsaak van selfmoord wees.
Ina en haar kind se sielkundige het saam besluit dat haar seun nie volgende jaar na 'n ander hoërskool as die boelies gaan nie. "Hy moet leer om die boelies in die oë te kyk en genoeg selfvertroue opbou om hulle op hul plek te sit. Ek weet dis vir sy eie beswil," sê sy.
"Die verhouding tussen jou en jou kinders en die atmosfeer in die huis moet dit vir hom/haar maklik maak om te praat as hy/sy geboelie word," sê Tania.
"Kinders wat sukkel met sosiale vaardighede kan ander kinders maklik onbewustelik irriteer en kwaad maak en hulself 'n teiken maak. As jou kind met aggressie op 'n geboelie reageer, gaan dit aanhou en dalk vererger.Hy moet leer om selfgeldend teenoor 'n boelie op te tree."
Ina was na aan trane nadat sy die artikel "Simply Red" in die vrouetydskrif Marie Claire (Augustus 2010) gelees het. Sy het ook die Facebook-blad 'Kick a Ginger' gesien.
Maak ná 'n week 'n opvolgafspraak om vas te stel wat die skool aan die situasie gedoen het. "Vra die skoolhoof uit oor hul beleid teenoor boelies en hoe boelies gehanteer word. As die skool nie so
'n beleid het nie,moet die hoof en beheerraad aangemoedig word om een op te stel. So 'n beleid moet deur ouers van laerskoolkinders en deur hoërskoolkinders self geteken word as hulle by die skool inskryf.